Diari Oficial de la Generalitat Valenciana


Sumari del DOGV 6061, del 21-07-2009 (2009/7935)

Judici ordinari 956/2008. Notificació de la sentència a Tyris Promociones 99, SL.
---------------------------------------------------------------------------------

### Dades del document

Número de DOGV
:   6061

Data del DOGV
:   21-07-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/7935


Data del document
:   11-06-2009

Organisme emissor
:   Jutjat de Primera Instància Número 23 de València

Tipus de document
:   Edicte

Judici ordinari 956/2008. Notificació de la sentència a Tyris Promociones 99, SL. [2009/7935]  
Part demandant: Berenguer de Montoliu, 4 CP   
Part demandada: Tyris Promociones 99, SL  
En el judici de referència s'ha dictat sentència, que té l'encapçalament i la dispositiva que literalment diu així:  
Sentència número 8/2009   
València, 20 de gener de 2009  
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de judici ordinari seguides amb el número 956/2008, a instància de la Comunitat de Propietaris de l'edifici situat a València, carrer Berenguer de Montoliu, núm. 4, representada per la procuradora Mercedes Peris García i assistida del lletrat Vicente Ballester Herrera, contra la mercantil Tyris Promociones 99, SL, declarada en rebel·lia; i s'exercita acció de condemna a fer.  
[...]  
Dispositiva  
Que estime íntegrament la demanda deduïda per la Comunitat de Propietaris de l'edifici situat a València, carrer de Berenguer de Montoliu núm. 4, representada per la procuradora Mercedes Peris García, contra la mercantil Tyris Promociones 99, SL, declarada en rebel·lia,  
1. Declare l'existència, en l'immoble del carrer Berenguer de Montoliu, núm. 4, dels defectes constructius següents:  
- Filtracions en garatge i concretament en la paret lateral de tancament del garatge, fons esquerra, on coincidixen el primer forjat i el mur mitger de l'habitatge limítrof.  
- Goteres en la part central del garatge.  
- Escrostonaments en el revestiment de morter de ciment dels paraments verticals del garatge.  
- Filtracions en escala i concretament en el tram entre la planta baixa i la planta primera, junt a la finestra, en la façana que dóna al celobert.  
- Clavills de traçat horitzontal en les baranes del terrat, a l'altura on coincidix el forjat i la pròpia barana i clevillaments on coincidixen la barana de la coberta del cassetó amb el forjat.  
- Deficiències d'oxidació de garres i despreniments del revestiment en els ancoratges de les baranes de la terrassa de l'habitatge de la porta 10.  
- Filtracions i humitats en el bany annex a l'habitació principal i en la pròpia habitació principal de l'habitatge de la porta 7.  
2. Declare la responsabilitat de la demandada amb vista a reparar els defectes esmentats.   
3. Condemne la demandada a reparar la totalitat dels defectes abans indicats, en el termini de dos mesos des de la data de notificació d'esta sentència, amb l'advertiment, en un altre cas, de ser executats a costa seua, conforme establix l'article 706 de la Llei d'Enjudiciament Civil 2000.  
S'imposen a la demandada les costes del procediment.  
Contra esta sentencia, que no és ferma, es pot interposar recurs d'apel·lació davant l'Audiència Provincial, que s'haurà de preparar davant este Jutjat en el termini de cinc dies hàbils comptadors des de la notificació, en els terminis de l'article 457 de la Llei d'Enjudiciament Civil 2000.  
Esta és la meua sentència, que jutge en primera instància, que pronuncie, mane i firme.  
Atés que es desconeix l'actual domicili o residència de la part demandada, Tyris Promociones 99, SL, per provisió dictada i de conformitat amb el que disposen els articles 497.2, 156.4 i 164 de la Llei 1/2000, d'Enjudiciament Civil, ha ordenat la publicació d'este edicte en el tauler d'anuncis del Jutjat i en el Diari Oficial de la Comunitat Valenciana per a dur a efecte la diligència de notificació de sentència.  
València, 11 de juny de 2009.- El secretari judicial: Alberto Martínez de Santos.